ΚΑΝΟΝΙΣΜΟΣ (ΕΚ) αριθ. 2305/95 ΤΗΣ ΕΠΙΤΡΟΠΗΣ της 29ης Σεπτεμβρίου 1995 για τη θέσπιση των λεπτομερειών εφαρμογής, στον τομέα του χοιρείου κρέατος, του καθεστώτος που προβλέπεται στις συμφωνίες απελευθέρωσης των συναλλαγών μεταξύ της Κοινότητας, αφενός, και της Λετονίας και της Λιθουανίας, αφετέρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1276/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λετονίας, αφετέρου (1), και ιδίως το άρθρο 1,

τον κανονισμό (ΕΚ) αριθ. 1277/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου (2), και ιδίως το άρθρο 1,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 3290/94 (4), και ιδίως το άρθρο 22,

Εκτιμώντας:

ότι οι συμφωνίες ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Λετονίας (5) και της Λιθουανίας (6), αφετέρου, υπεγράφησαν στις 18 Ιουλίου 1994 7

ότι, στις εν λόγω συμφωνίες για την απελευθέρωση των συναλλαγών, έχει προβλεφθεί μείωση του δασμού, ο οποίος καθορίζεται στο κοινό δασμολόγιο, κατά 60 % για την εισαγωγή προϊόντων με βάση το κρέας οικόσιτων χοίρων εντός των ορίων ορισμένων ποσοτήτων 7 ότι, για να εξασφαλισθεί ο ομαλός ρυθμός των εισαγωγών, σκόπιμο είναι να κατανεμηθούν οι ποσότητες αυτές σε διάφορες περιόδους του έτους 7

ότι, υπενθυμίζοντας τις διατάξεις των συμφωνιών σχετικά με την απελευθέρωση των συναλλαγών, σκοπός των οποίων είναι η εξασφάλιση της καταγωγής του προϊόντος, πρέπει να εξασφαλισθεί η διαχείριση του καθεστώτος μέσω των πιστοποιητικών εισαγωγής 7 ότι, για το σκοπό αυτό, πρέπει να καθοριστούν κυρίως οι λεπτομέρειες υποβολής των αιτήσεων καθώς και τα στοιχεία που πρέπει να περιλαμβάνονται στις αιτήσεις και τα πιστοποιητικά, κατά παρέκκλιση από το άρθρο 8 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (7), όπως τροποποιήθηκε τελευταία από τον κανονισμό (ΕΚ) αριθ. 2137/95 (8) 7 ότι πρέπει, επιπλέον, να εκδίδονται τα πιστοποιητικά μετά την πάροδο προθεσμίας εξετάσεως και αφού εφαρμοστεί κατά περίπτωση ενιαίο ποσοστό αποδοχής 7

ότι, προκειμένου να εξασφαλιστεί η αποτελεσματική διαχείριση του καθεστώτος πρέπει να καθοριστεί σε 30 Ecu ανά 100 χιλιόγραμμα το ύψος της εγγύησης σχετικά με τα πιστοποιητικά εισαγωγής στο πλαίσιο του εν λόγω καθεστώτος 7 ότι ο κίνδυνος κερδοσκοπίας που ενυπάρχει στο εν λόγω καθεστώς, στον τομέα του χοιρείου κρέατος έχει ως συνέπεια να εξαρτάται η πρόσβαση των εμπορευομένων στο εν λόγω καθεστώς, από την τήρηση σαφώς καθορισμένων όρων 7

ότι είναι σκόπιμο να υποδειχθεί στους εμπορευόμενους το γεγονός ότι τα πιστοποιητικά δύνανται να χρησιμοποιούνται μόνο για τα προϊόντα που πληρούν όλες τις ισχύουσες στην Κοινότητα κτηνιατρικές διατάξεις 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κάθε εισαγωγή στην Κοινότητα, που πραγματοποιείται στο πλαίσιο του καθεστώτος που ορίζεται στο άρθρο 14 παράγραφοι 2 και 3 των συμφωνιών σχετικά με την απελευθέρωση των συναλλαγών μεταξύ της Κοινότητας, αφενός, και της Λιθουανίας και της Λετονίας, αφετέρου, των προϊόντων που υπόκεινται στις ομάδες 18, 19 και 20 που προβλέπονται στο παράρτημα Ι του παρόντος κανονισμού υπόκεινται στην υποβολή πιστοποιητικού εισαγωγής.

Οι ποσότητες των προϊόντων που τυγχάνουν του εν λόγω καθεστώτος και το ποσοστό μείωσης του δασμού που καθορίζεται στο κοινό δασμολόγιο προσδιορίζονται για κάθε ομάδα στο παράρτημα Ι.

Το ποσοστό μείωσης του δασμού που καθορίζεται στο κοινό δασμολόγιο είναι αυτό που ισχύει κατά την περίοδο κατάθεσης των αιτήσεων του πιστοποιητικού εισαγωγής.

Άρθρο 2

Οι ποσότητες που αναφέρονται στο άρθρο 1 για κάθε περίοδο που προβλέπεται στο παράρτημα Ι κατανέμονται ως εξής:

- 25 % κατά τη διάρκεια της περιόδου από 1ης Ιανουαρίου μέχρι 31 Μαρτίου,

- 25 % κατά τη διάρκεια της περιόδου από 1ης Απριλίου μέχρι 30 Ιουνίου,

- 25 % κατά τη διάρκεια της περιόδου από 1ης Ιουλίου μέχρι 30 Σεπτεμβρίου,

- 25 % κατά τη διάρκεια της περιόδου από 1ης Οκτωβρίου μέχρι 31 Δεκεμβρίου.

Ωστόσο, για το έτος 1995, οι ποσότητες κλιμακώνονται ως εξής:

- 100 % κατά τη διάρκεια της περιόδου από 1ης Οκτωβρίου μέχρι 31 Δεκεμβρίου.

Άρθρο 3

Τα πιστοποιητικά εισαγωγής που προβλέπονται στο άρθρο 1 υπόκεινται στους ακόλουθους κανόνες:

α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή υποβολής της αιτήσεως, μπορεί να αποδείξει στις αρμόδιες αρχές του κράτους μέλους ότι, κατά το τελευταίο τουλάχιστον δωδεκάμηνο συναλλάσσεται με τις τρίτες χώρες στον τομέα του χοιρείου κρέατος 7 εντούτοις, δεν επωφελούνται του καθεστώτος αυτού τα καταστήματα λιανικής πώλησης και τα εστιατόρια τα οποία πωλούν τα προϊόντα τους στον τελικό καταναλωτή 7

β) η αίτηση πιστοποιητικού μπορεί να περιλαμβάνει μόνο μία από τις ομάδες που αναφέρονται στο παράρτημα Ι του παρόντος κανονισμού. Μπορεί να αφορά διάφορα προϊόντα που υπάγονται σε διαφορετικούς κωδικούς ΣΟ και κατάγονται από μία μόνο από τις χώρες που καλύπτει ο κανονισμός αυτός. Στην περίπτωση αυτή, όλοι οι κωδικοί ΣΟ και η περιγραφή τους αναγράφονται, αντιστοίχως στις θέσεις 16 και 15.

Η αίτηση πιστοποιητικού πρέπει να αφορά τουλάχιστον 1 τόνο και, κατ' ανώτατο όριο, το 25 % της διαθέσιμης ποσότητας της αντίστοιχης ομάδας για την περίοδο που ορίζεται στο άρθρο 2 7

γ) η αίτηση πιστοποιητικού και το πιστοποιητικό περιλαμβάνουν, στη θέση 8, την ένδειξη της χώρας καταγωγής 7 το πιστοποιητικό δημιουργεί την υποχρέωση να γίνει εισαγωγή από την αναφερόμενη χώρα 7

δ) η αίτηση πιστοποιητικού και το πιστοποιητικό περιλαμβάνουν, στη θέση 20, τουλάχιστον μία από τις ακόλουθες ενδείξεις:

- Reglamento (CE) n° 2305/95,

- Forordning (EF) nr. 2305/95,

- Verordnung (EG) Nr. 2305/95,

- Κανονισμός (ΕΚ) αριθ. 2305/95,

- Regulation (EC) No 2305/95,

- Rθglement (CE) n° 2305/95,

- Regolamento (CE) n. 2305/95,

- Verordening (EG) nr. 2305/95,

- Regulamento (CE) nΊ 2305/95,

- Asetus (EY) N:o 2305/95,

- Fφrordning (EG) nr 2305/95.

ε) το πιστοποιητικό περιλαμβάνει στη θέση 24 τουλάχιστον μία από τις ακόλουθες ενδείξεις:

- Derecho de aduana fijado en el Arancel Aduanero Comϊn en aplicaciσn del Reglamento (CE) n° 2305/95,

- Nedsat FTT-told, jf. forordning (EF) nr. 2305/95,

- Zollermδίigung gemδί der Verordnung (EG) Nr. 2305/95,

- Καθοριζόμενη στο κοινό δασμολόγιο εισφορά που μειώνεται κατ' εφαρμογή του κανονισμού (ΕΚ) αριθ. 2305/95,

- Customs duty fixed by the Common Customs Tariff reduced pursuant to Regulation (EC) No 2305/95,

- Droit de douane fixι au tarif douanier commun rιduit en application du rθglement (CE) n° 2305/95,

- Riduzione del dazio a norma del regolamento (CE) n. 2305/95,

- Het in het gemeenschappelijk douanetarief vastgesteld douanerecht is verlaagd overeenkomstig Verordening (EG) nr. 2305/95,

- Reduηγo do direito aduaneiro fixado na Pauta Aduaneira Comum em aplicaηγo do Regulamento (CE) nΊ 2305/95,

- Yhteisessδ tullitariffissa vahvistetun tullin alentaminen asetuksen (EY) N:o 2305/95 mukaan,

- Nedsatt tull enligt Gemensamma tulltaxan med tillδmpning av fφrordning (EG) nr 2305/95.

Άρθρο 4

1. Η αίτηση πιστοποιητικού πρέπει να υποβάλλεται υποχρεωτικά κατά την διάρκεια των δέκα πρώτων ημερών κάθε περιόδου που ορίζεται στο άρθρο 2.

Ωστόσο, για την περίοδο από 1ης Οκτωβρίου μέχρι 31 Δεκεμβρίου 1995, η αίτηση πιστοποιητικού μπορεί να υποβληθεί μόνο κατά τη διάρκεια των δώδεκα πρώτων ημερών του Οκτωβρίου 1995 7

2. Η αίτηση πιστοποιητικού γίνεται δεκτή μόνο εφόσον ο αιτών δηλώσει εγγράφως ότι, για την τρέχουσα περίοδο, δεν έχει υποβάλει άλλη αίτηση για προϊόντα της ίδιας ομάδας στο κράτος μέλος στο οποίο έχει υποβληθεί η αίτηση, ούτε σε άλλα κράτη μέλη 7 σε περίπτωση υποβολής από τον ίδιο ενδιαφερόμενο περισσοτέρων της μιας αιτήσεων που αφορούν προϊόντα της ιδίας ομάδας καμία αίτησή του δεν γίνεται αποδεκτή.

3. Τα κράτη μέλη ανακοινώνουν στην Επιτροπή, την τρίτη εργάσιμη ημέρα μετά το τέλος της περιόδου υποβολής των αιτήσεων, τις αιτήσεις που υποβλήθηκαν για καθένα από τα προϊόντα που περιλαμβάνονται στις εν λόγω ομάδες. Η ανακοίνωση αυτή περιλαμβάνει τον κατάλογο των αιτούντων, καθώς και τις ποσότητες που ζητούνται ανά ομάδα.

Όλες οι ανακοινώσεις συμπεριλαμβανομένων και των ανακοινώσεων «ουδέν» πραγματοποιούνται με τέλεξ ή με τέλεφαξ, κατά την οριζόμενη εργάσιμη ημέρα, χρησιμοποιώντας το υπόδειγμα που περιλαμβάνεται στο παράρτημα ΙΙ, εφόσον δεν έχει υποβληθεί καμία αίτηση, ή σύμφωνα με τα υποδείγματα που περιλαμβάνονται στα παραρτήματα ΙΙ και ΙΙΙ, εφόσον έχουν υποβληθεί αιτήσεις.

4. Η Επιτροπή αποφασίζει το ταχύτερο δυνατό κατά πόσον μπορεί να δοθεί συνέχεια στις αιτήσεις που αναφέρονται στο άρθρο 3.

Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό αποδοχής των ζητούμενων ποσοτήτων.

Εάν η συνολική ποσότητα, που αποτελεί αντικείμενο των αιτήσεων, είναι μικρότερη από τη διαθέσιμη ποσότητα, η Επιτροπή προσδιορίζει την εναπομένουσα ποσότητα που προστίθεται στη διαθέσιμη ποσότητα της επόμενης περιόδου.

5. Τα πιστοποιητικά εκδίδονται αμέσως μετά τη λήψη της απόφασης από την Επιτροπή.

6. Τα εκδιδόμενα πιστοποιητικά ισχύουν σε ολόκληρη την επικράτεια της Κοινότητας.

7. Τα πιστοποιητικά μπορούν να χρησιμοποιηθούν μόνο για τα προϊόντα που ανταποκρίνονται σε όλες τις ισχύουσες στην Κοινότητα κτηνιατρικές διατάξεις.

Άρθρο 5

Σύμφωνα με το άρθρο 21 παράγραφος 2 του κανονισμού (ΕΟΚ) αριθ. 3719/88, η διάρκεια ισχύος των πιστοποιητικών εισαγωγής είναι 150 ημέρες από την ημερομηνία της εκδόσεώς τους.

Τα πιστοποιητικά εισαγωγής που εκδίδονται βάσει του παρόντος κανονισμού δεν μεταβιβάζονται.

Άρθρο 6

Οι αιτήσεις πιστοποιητικών εισαγωγής συνοδεύονται από τη σύσταση εγγύησης 30 Ecu ανά 100 χιλιόγραμμα για όλα τα προϊόντα που αναφέρονται στο άρθρο 1.

Άρθρο 7

Εφαρμόζονται οι διατάξεις του κανονισμού (ΕΟΚ) αριθ. 3719/88 με την επιφύλαξη των διατάξεων του παρόντος κανονισμού.

Εντούτοις, κατά παρέκκλιση του άρθρου 8 παράγραφος 4 του εν λόγω κανονισμού, η εισαγόμενη στο πλαίσιο του παρόντος κανονισμού ποσότητα δεν μπορεί να υπερβαίνει εκείνη που αναφέρεται στις θέσεις 17 και 18 του πιστοποιητικού εισαγωγής. Ο αριθμός «0» εγγράφεται για το σκοπό αυτό στη θέση 19 του εν λόγω πιστοποιητικού.

Άρθρο 8

Η θέση σε ελεύθερη κυκλοφορία των εισαγομένων προϊόντων υπόκειται στην υποβολή πιστοποιητικού κυκλοφορίας EUR. 1, το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 3 που προσαρτάται στις συμφωνίες για την απελευθέρωση των συναλλαγών.

Άρθρο 9

Ο παρών κανονισμός αρχίζει την ισχύει την 1η Οκτωβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Σεπτεμβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 124 της 7. 6. 1995, σ. 2.

(2) ΕΕ αριθ. L 124 της 7. 6. 1995, σ. 3.

(3) ΕΕ αριθ. L 282 της 1. 11. 1975, σ. 1.

(4) ΕΕ αριθ. L 349 της 31. 12. 1994, σ. 105.

(5) ΕΕ αριθ. L 374 της 31. 12. 1994, σ. 1.

(6) ΕΕ αριθ. L 375 της 31. 12. 1994, σ. 1.

(7) ΕΕ αριθ. L 331 της 2. 12. 1988, σ. 1.

(8) ΕΕ αριθ. L 214 της 8. 9. 1995, σ. 21.

ΠΑΡΑΡΤΗΜΑ Ι

Α. ΠΡΟΪΟΝΤΑ ΚΑΤΑΓΩΓΗΣ ΛΙΘΟΥΑΝΙΑΣ Μείωση του δασμού, που καθορίζεται στο κοινό δασμολόγιο, κατά 60 %

>ΘΕΣΗ ΠΗΝΑΚΑ>

Β. ΠΡΟΪΟΝΤΑ ΚΑΤΑΓΩΓΗΣ ΛΕΤΟΝΙΑΣ Μείωση του δασμού, που καθορίζεται στο κοινό δασμολόγιο, κατά 60 %

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΑΡΧΗ ΓΡΑΦΗΚΟΥ>

Εφαρμογή του κανονισμού (ΕΚ) αριθ. 2305/95

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙΙ

>ΑΡΧΗ ΓΡΑΦΗΚΟΥ>

Εφαρμογή του κανονισμού (ΕΚ) αριθ. 2305/95

>ΤΕΛΟΣ ΓΡΑΦΗΚΟΥ>